**Verklag vegna vinnuslysa hjá Akureyrarbæ**

**Fyrsta koma á slysadeild**

* Akureyrarbær greiðir alltaf fyrir fyrstu komu á slysadeild.
* Annað hvort er sett í reikning hjá Akureyrarbæ eða starfsmaður greiðir sjálfur og fær reikninginn endurgreiddan.
* Til að fá endurgreitt fer starfsmaður fer með reikninginn til yfirmanns sem kemur honum til bókhaldsdeildar.

**Starfsmaður**

* Starfsmaður greiðir allan kostnað eftir fyrstu komu á slysadeild.
* Geyma þarf kvittanir fyrir útlögðum kostnaði vegna slyssins.
* Ef slysið er samþykkt sem vinnuslys þarf starfsmaður að senda frumrit kvittana til Sjúkratrygginga Íslands vegna endurgreiðslu.

**Vottorð**

* **Áverkavottorð**
* Starfsmaður biður um áverkavottorð frá þeim lækni eða heilbrigðisstofnun/sjúkrahúsi sem hann leitaði fyrst til og frá meðhöndlandi lækni ef við á sem hann skilar til Sjúkratrygginga Íslands.
* Áverkavottorð er forsenda þess að Sjúkratryggingar Íslands taki málið til afgreiðslu.
* **Veikindavottorð**
* Ef starfsmaður er frá vinnu vegna slyssins þarf hann að skila inn veikindavottorði í samráði við yfirmann en þó alltaf ef veikindafjarvistir eru 5 dagar eða fleiri.

**Gögn**

* Stofnun fyllir út *Tilkynningu um slys* (Sjúkratryggingar Íslands).
* Stofnun fyllir út *Tilkynningu um vinnuslys* (Vinnueftirlitið).
* Stjórnandi fær upplýsingar um veikindarétt og laun hjá launadeild (liður 32 í *Tilkynningu um slys*).
* Ath. að í öllum tilvikum þarf að merkja við á eyðublaðið að lagt sé inn á reikning atvinnurekanda (vegna endurgreiddra dagpeninga*).*
* Reikningsnúmer 565-26-44 kt. 410169-6229*.*
* **Stimpla þarf bæði eyðublöðin með stimpli stofnunar.** Ef það gleymist tefur það afgreiðslu mála hjá Sjúkratryggingum.
* Stjórnandi sendir frumrit allra gagna til verkefnastjóra á mannauðsdeild.
* Tilkynning um slys (Sjúkratryggingar Íslands)
* Tilkynning um vinnuslys (Vinnueftirlitið)
* Áverkavottorð (ef það hefur borist honum)
* Veikindavottorð
* Verkefnastjóri mannauðsdeildar felur Bæjarlögmanni að lesa yfir gögnin og gerir athugasemdir ef þarf.
* Verkefnastjóri mannauðsdeildar tekur afrit af öllum gögnum og skilar til skjalastjóra.
* Verkefnastjóri mannauðsdeildar sendir frumrit tilkynninga til Vinnueftirlits og Sjúkratrygginga Íslands.

**Aðgangsstýring í One Systems :**

* + Lesaðgangur: launadeild, mannauðsdeild – allir starfsmenn
	+ Ábyrgðaraðili: Stjórnandi stofnunar
	+ Tengdir starfsmenn: Sviðsstjóri stjórnsýslusviðs, bæjarlögmaður og verkefnastjóri mannauðsdeildar

**Úrskurður máls**

* Sjúkratryggingar Íslands meta hvort slysið sé vinnuslys eða ekki skv. 32. gr. laga nr. 100/2007 um almannatryggingar.
* Úrskurður berst rafrænt til verkefnastjóra mannauðsdeildar og til starfsmanns.
* Verkefnastjóri mannauðsdeildar setur úrskurðinn undir mál í ONE.
* Ef Sjúkratryggingar samþykkja ekki slys sem vinnuslys og starfsmaður er ósáttur skal benda honum á að hafa samband við sitt stéttarfélag.
* Ef Sjúkratryggingar dæma slysið sem vinnuslys fær starfsmaður útlagðan kostnað vegna slyssins endurgreiddan frá Sjúkratryggingum Íslands.
* Fylla þarf út eyðublað *Endurgreiðsla sjúkrakostnaðar vegna slysatrygginga* á [www.sjukra.is](http://www.sjukra.is) og skila frumritum af reikningum með útfylltu eyðublaði til Sjúkratrygginga Íslands.
* Sjúkratryggingar Íslands endurgreiða ekki útlagðan kostnað vegna læknisvottorða atvinnurekanda eða leigu á hjálpartækjum. Launþegi fær þetta endurgreitt frá vinnuveitanda.
* Reikningar vegna sjúkraþjálfunar eru oftast sendir beint til Sjúkratrygginga Íslands og þess vegna þarf að senda öll gögn vegna afgreiðslu máls strax til Sjúkratrygginga Íslands.

**Skilyrði fyrir að Sjúkratryggingar Ísland taki mál til afgreiðslu:**

* Tilkynningu um vinnuslys hafi verið skilað inn til Vinnueftirlitsins.
* Áverkavottorð hafi borist Sjúkratryggingum Íslands.
* Tilkynning um slys hafi borist.
* Tjón sem verður vegna bílslyss eða slyss á öðrum vélknúnum ökutækjum telst ekki bótaskylt hjá Sjúkratryggingum Íslands ef tjónið er bótaskylt hjá vátryggingafélagi samkvæmt lögboðinni ábyrgðartryggingu ökutækis eða lögboðinni slysatryggingu ökumanns og eiganda.

**Beiðni frá VÍS**

* Þegar um alvarlegt slys er að ræða óskar VÍS einnig eftir að fá senda tilkynningu strax, annars kallar félagið eftir henni ef þörf er á.
* Tilkynninguna má finna á [www.vis.is](http://www.vis.is) .
* Stjórnandi sér um að fylla út tilkynninguna.